Long Printed Christmas Hoodie in Red XL
Home :: Women :: Outerwear :: Long Printed Christmas Hoodie WBY00965
Long Printed Christmas Hoodie WBY00965
Color: BLACK, GREEN, PURPLE, RED, WINE RED
Floral Embroidered Drop Shoulder Loose Sweatshirt IIN96083
3D Coin Printed Pullover Hoodie XWK58346
Geometric Pattern Hooded Sweatshirt VAL13746
Dolman Sleeve Button Embellished Loose Sweatshirt FNB94430
Wings Print Kangaroo Pocket Hoodie PKS23902 September, 2019 | minderheidsverslag
Voordat ons oor Christene kan praat, moet ons eers verduidelik van wie ons praat.
Daar is mense wat ŉ probleem met Christene het, soos ateïste en so. Hulle het skynbaar nie ŉ probleem met Boeddhiste, Hindoes, Jode en Moslems nie. Hulle het net ŉ probleem met Christene. Moslems het ook ŉ groot probleem met Christene.
Wat bedoel hulle as hulle van Christene praat? Moslems sien Kersfees as ŉ christelike fees (wat dit nie is nie) en beskou mense wat Kersfees vier as Christene. Daar word ook aanvaar dat iemand wat aan ŉ kerk behoort ŉ Christen is – al sou daardie persoon nooit ŉ voet in ŉ kerk sit nie. Daar is natuurlik ook baie persone wat, as jy hulle vra, hulleself beskryf as Christene – maar daar is niks aan hulle wat van hulle Christene maak nie. Daar is ook sulke halwe-Christelike groepe en mense wat baie godsdienstig is, maar eintlik nie werklik Christene is nie.
Dit alles is ŉ baie groot probleem vir regte-egte Christene. Sê jy vir iemand dat jy ŉ Christen is, dink hulle jy is dieselfde as al die ander wat ook so sê. Is daar nie ŉ ander naam wat jy kan gebruik om regte-egte Christene van die res te onderskei nie? Dit is al probeer, maar dit werk nie baie goed nie. Noem jy jouself byvoorbeeld ŉ Nasarener, word jy misverstaan of iemand anders begin ook die naam gebruik. Ons hou dus maar by die naam Christene en probeer om die regte-egte Christene te beskryf.
ŉ Regte-egte Christen is in die eerste plek ŉ selferkende sondaar. ŉ Sondaar is iemand wat ŉ mislukking is. Hy besef hy is ŉ oortreder. Hy skiet te kort. Hy voldoen nie aan die Skepper se vereistes nie en is ŉ teleurstelling vir Hom. Hy weet hy doen en dink verkeerde goed. Hy doen ook verkeerd aan ander mense. Hoewel hy weet hy is ŉ sondaar, wil hy nie so wees nie. Hy wil graag ŉ goeie verhouding met sy Skepper en ander mense hê, maar hy kan nie. Daar is by hom ŉ onvermoë om nie sleg te wees nie. Op sy eie, op eie stoom, met die beste wil in die wêreld, kan hy nie ŉ beter mens wees nie. Hy besef hy is verlore. Dit is onmoontlik vir hom om te dink hy is beter as ander mense, hy kan nie neersien op ander mense nie, hy kan nie ander mense verwyt vir hulle sondes nie.
Die regte-egte Christen wil uit sy verlore toestand gered word. Hy kan nie homself red nie, hy het iemand nodig wat hom kan red. Die regte-egte Christen het uitgevind dat daar wel ŉ redder beskikbaar is. Hy het uitgevind dat Jesus Christus (Yeshua die Gesalfde) gekom het om mense soos hy te red. Deur Jesus Christus kan hy ŉ nuwe lewe kry, daar is hoop vir hom en hy kan in die regte verhouding met sy Skepper en ander mense kom.
Daar is net een persoon wat hom kan red, slegs Jesus Christus kan hom red. Net Hy en niks en niemand anders nie. Jesus Christus is die enigste weg tot vergifnis, versoening en verandering. Dit help nie om ŉ goeie mens te wees nie, dit help ook nie om goeie dade te doen nie, lidmaatskap van ŉ kerk kan dit nie doen nie, afgestorwe heiliges kan dit nie doen nie, geen godsdiensleier kan dit doen nie. Dit help ook nie om die Ou-Testamentiese wette te onderhou nie. Slegs Jesus Christus.
Om deur Jesus Christus gered te word, is daar net een ding wat jy moet doen: jy moet Hom vertrou. Die tweede kenmerk van die regte-egte Christen is dat hy vir Jesus Christus ten volle vertrou en op Hom staat maak. Hy hoef niks meer en niks anders te doen nie. Jy word alleenlik deur vertroue gered. Die woord “geloof” het nie meer dieselfde betekenis as vroeër nie. Jy kan glo dat Jesus gebore is, gekruisig is, opgestaan het uit die dood en opgevaar het na die hemel maar dit beteken nie dat jy Hom vertrou nie.
Die regte-egte Christen wil nie bly soos hy is nie. Hy wil verander. Hy wil nie meer slegte gedagtes en emosies hê nie, hy wil nie meer verkeerde dinge sê en doen nie. Hy wil wees soos sy Skepper wil hê hy moet wees. Die regte-egte Christen wil verander. Daar is wel ŉ proses van verandering tot sy beskikking: dit word “heiligmaking” genoem. Jesus Christus het na Sy hemelvaart ŉ Helper gestuur: die Heilige Gees. Met Sy hulp gebeur dit dat die regte-egte Christen stukkie vir stukkie verander – van binne af buite toe. Hierdie proses duur lewenslank en daar is dikwels terugslae wat oorkom moet word. Hierdie proses bly jou herinner aan wie jy was en dat jy steeds nie beter as ander mense is nie.
Hoe kan ons weet wat ons Skepper van ons verwag? Hoe weet ons wat Jesus Christus gedoen en geleer het? Slegs die Heilige Skrif het die antwoorde. Die regte-egte Christen hoor die stem van sy Meester in sekere boeke. Hierdie boeke is deur God geïnspireer, hulle is anders as ander boeke. Hierdie boeke word die Bybel genoem en bevat die boeke wat van omtrent 200 n.C. tot vandag toe gebruik word. Die regte-egte Christen doen moeite om hierdie boeke te bestudeer, hy neem hulle ernstig op en probeer sy lewe daarvolgens inrig. Die regte-egte Christen is ook gesteld op die akkuraatheid van vertalings en interpretasies. Hy is ŉ lewenslange student van die Heilige Skrif en gebruik slegs die Heilige Skrif.
Die regte-egte Christen weet dat hy dit nie verdien het om gered te word nie. Dit is ŉ geskenk wat hy ontvang het, dit is ŉ onverdiende guns wat hy ontvang het. Sy redding was slegs deur genade. Hy kan nie self daarop roem nie. Hy kan slegs aan Jesus Christus die eer daarvoor gee.
Die regte-egte Christen kry teenstand van sy gesin, sy familie, sy vriende en sy kollegas. As die regte-egte Christen ŉ Jood was, word hy ŉ uitgeworpene by sy eie volk. As hy ŉ Moslem was, kan hy doodgemaak word. As hy in ŉ kommunistiese land gewoon het, kon hy tronk (of strafkamp) toe gaan. Party is selfs geestelik versteurd verklaar. Behalwe vir ander regte-egte Christene, hou ander mense nie van iemand wat ŉ regte-egte Christen word nie. Al doen hy niks aan hulle nie, al hou hy by homself, mense voel geïrriteerd deur hom. Hulle hou ook nie daarvan dat hy verander nie, dit maak hulle ongemaklik.
Om ŉ regte-egte Christen te wees, is nie maklik nie. Dit is ŉ moeilike pad maar dit is die moeite werd. ŉ Regte-egte Christen wil sy nuwe lewe nooit verloor nie. Hy wil nie weer terugkeer na sy ou lewe nie.
Author Wilco LabuschagnePosted on 24 September 2019 Categories LewenswyseTags Bybel, Christen, Lewenswyse, Nuwe Testament, Ou Testament1 Kommentaar op Regte-egte Christene
evelyn swart oor Die gratis Afrikaanse Bybel: die PWL